# Ubur-ubur

| Ubur-ubur Obor-obor Ampai-ampai |
| --- |
|  |
| Ubur-ubur laut Pasifik (*Chrysaora fuscescens*) |
| Pengelasan saintifik |
| Domain: | Eukaryota |
| Alam: | Animalia |
| Filum: | Cnidaria |
| Subfilum: | Medusozoa |
| Kumpulan yang termasuk |
| * Acraspeda
	+ Cubozoa—ubur-ubur kotak
	+ Scyphozoa—ubur-ubur asli
	+ Staurozoa—ubur-ubur bertangkai
* beberapa Hydrozoa—ubur-ubur kecil
 |
| Dari segi kladistik termasuk tetapi dari segi tradisional taksa dikecualikan |
| * beberapa Hydrozoa, seperti *Hydra*
 |

**Ubur-ubur** (Jawi: ‏اوبور٢‎‎, juga **obor-obor**) atau **ampai-ampai** (Jawi: ‏امڤاي٢‎‎) merupakan haiwan yang tergolong dalam filum Cnidaria termasuk dalam kelas Skifozoa. Ia juga digunakan bagi merujuk kepada kelas biologi yang berkait dengan medusa (hidrozoa) dan ampai-ampai kotak (Cubozoa). Hampir kesemua ampai-ampai tinggal di laut dan walaupun mereka kekurangan struktur, organ mereka mempunyai ciri-ciri tisu khas.

## Anatomi

Bentuk ampai-ampai dewasa terdiri daripada 95-99% air. Kesemua spesies terdapat di kesemua lautan dunia, kecuali beberapa spesies yang tinggal di air tawar. Kebanyakan ampai-ampai terapung bebas yang makan ikan dan zooplankton kecil yang terperangkap dalam sesungut mereka. Ampai-ampai mempunyai sistem penceranaan yang tidak lengkap, bererti bukaan yang sama digunakan untuk memasukkan makanan dan mengeluarkan najis. Mereka merupakan Coelenterates yang bererti "perut lopong" (*hollow gut*), dan terdiri daripada lapisan kulit epidermis, gastrodermis dan lapisan seperti gel yang dipanggil mesoglea yang memisahkan epidermis dari gastrodermis.

Ampai-ampai berenang dengan kuasa denyutan yang dikawal oleh otot-otot dan sarafnya. Alat pengimbang udara yang terdapat pada tubuhnya membolehkan ampai-ampai terus terapung atau tenggelam. Sesungut yang terdapat pada ampai-ampai digunakan sebagai senjata dengan menyengat mangsanya. Ikan dan juga manusia boleh menjadi lumpuh jika terkena sengatan ampai-ampai ini.

* Satu spesies ubur-ubur Mediterranean, Cotylorhiza tuberculata, dipamerkan di Monterey Bay Aquarium.
* *Aurelia* sp.

## Kegunaan

### Sebagai sumber makanan

Terdapat banyak spesies ubur-ubur yang selamat dimakan manusia seperti *Stomolophus meleagris*, *Catostylus mosaicus*, serta *Rhopilema esculentum* dan *Rhopilema hispidum*; kedua-dua spesies Rhopilema disebut ini yang paling banyak dituai dan dimakan di negara-negara alam Cina yakni China, Jepun dan Korea. Penangkapan ubur-ubur ini semakin digalakkan kerana potensinya sebagai suatu sumber makanan laut yang lebih mapan.

### Manfaat penyelidikan

Gen yang memendarkan badan spesies ubur-ubur tertentu dapat diperolehi untuk memunculkan sifat sama dalam sel atau tisu biologi yang dilakukan kerja pemerhatian dan penyelidikan. Teknik ini mula dikembangkan dari penemuan oleh protein-protein pendarfluor hijau dan aekuorin dari spesies *Aequorea victoria* oleh Osamu Shimomura tahun 1961, berjaya disuntikkan dalam sel untuk tujuan pemerhatian oleh Martin Chalfie dan dikembangkan lanjut Roger Tsien; ketiga-tiga mereka memenangi Hadiah Nobel dalam Kimia atas kerjasama membaharu ini.

## Hubungan dengan manusia

Tangkapan ubur-ubur di seluruh dunia beribu-ribu tan seperti yang dilaporkan oleh FAO
### Masalah mekanikal

Ubur-ubur dalam jumlah yang besar boleh mengisi dan membelahkan jala dan menghancurkan ikan yang tertangkap. Ubur-ubur boleh menyumbatkan kelengkapan pendinginan dan telah melumpuhkan stesen kuasa di beberapa negara; ubur-ubur menyebabkan bekalan elektrik terputus melata di Filipina pada 1999, serta merosakkan Loji Kuasa Ngarai Diablo di California pada 2008. Ubur-ubur juga boleh menghentikan loji penyahgaraman dan enjin kapal.

## Galeri lain

Illustrasi medusa oleh ahli biology German Ernst Haeckel:

* Narcomedusae
* Discomedusae
* Trachomedusae
* Discomedusae
* Leptomedusae
* Peromedusae
* Anthomedusae
* Stauromedusae
* Cubomedusae (Cubozoa moden)
* Discomedusae
* Discomedusae

## Rujukan

## Pautan luar

* Jellyfish and Comb Jellies – Smithsonian Ocean Portal
* Jellyfish and Other Gelatinous Zooplankton
* Jellyfish Facts – Information on Jellyfish and Jellyfish Safety
* Cotylorhiza tuberculata
* "There's no such thing as a jellyfish" dari MBARI, siaran YouTube
* "Vicious beauties - Jellyfish" - dokumentari mengenai ubur-ubur
* They’re Taking Over! nybooks.com September 26, 2013. Tim Flannery

Gambar
* Jellyfish Exhibition At National Aquarium, Baltimore, Maryland (USA) – Photo Gallery Diarkibkan 2013-01-02 di archive.today